
Text rozhodnutia
Súd: Krajský súd Košice Spisová značka: 3Sp/32/2015 Identifikačné číslo súdneho spisu: 7015200730 Dátum vydania rozhodnutia: 26. 06. 2015 Meno a priezvisko sudcu, VSÚ: JUDr. Marek Kotora ECLI: ECLI:SK:KSKE:2015:7015200730.2 Uznesenie Krajský súd v Košiciach, v právnej veci navrhovateľa: W. M. F. E. W., I.. XX.XX.XXXX, F. O. R. B., I.. XX.XX.XXXX, F. W. L., I.. XX.XX.XXXX, Z. H., T. H., W. L., Z. H. X., G. Č. U. O. Ú. B. E. B. H., Z. XX, XXX XX M., zastúpený: Mgr. Jaroslav Martiňuk, advokát, Branisková 7, 040 01 Košice, proti odporcovi: Oddelenie azylu Policajného zboru Humenné, Nemocničná 1, 066 01 Humenné, o preskúmanie rozhodnutia odporcu č. p. PPZ-HCP-PO11-ZVC-8-010/2015 zo dňa 23.05.2015, takto r o z h o d o l : I./ Konanie vo veci z a s t a v u j e. II./ Žiaden z účastníkov konania n e m á právo na náhradu trov konania. o d ô v o d n e n i e : Navrhovateľ sa podaním zo dňa 08.06.2015 domáhal preskúmania rozhodnutia odporcu č. p. PPZ-HCP- PO11-ZVC-8-010/2015 zo dňa 23.05.2015. Podaním zo dňa 22.06.2015 zobral navrhovateľ opravný prostriedok o preskúmanie rozhodnutia späť. Navrhol, aby súd konanie zastavil a účastníkom nepriznal náhradu trov konania. Podľa § 250d ods. 3 O. s. p. súd uznesením konanie zastaví, ak bola žaloba vzatá späť. Žalobca môže žalobu vziať späť až do rozhodnutia súdu (§ 250h ods. 2 O. s. p.). Podľa § 250l ods. 2 O. s. p., pokiaľ v tretej hlave piatej časti Občianskeho súdneho poriadku nie je ustanovené inak, použijú sa pre konanie o opravných prostriedkoch proti rozhodnutiam správnych orgánov primerane ustanovenia druhej hlavy s výnimkou § 250a O. s. p.. Vzhľadom na dispozitívny úkon navrhovateľa, ktorým vzal opravný prostriedok späť súd konanie zastavil v zmysle citovaných ustanovení Občianskeho súdneho poriadku. O trovách konania súd rozhodol v zmysle § 146 ods. 1 písm. c) O.s.p. použitého v spojitosti s ust. § 246c O.s.p. a § 250l ods. 2 O.s.p.. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajský súd v Košiciach. V odvolaní sa má popri všeobecných náležitostiach (§ 42 ods. 3 OSP) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha (§ 205 ods.1 OSP ).

Zdroj: KAUZIS.SK – https://www.kauzis.sk/judikatura/r/ECLI:SK:KSKE:2015:7015200730.2 (dáta aktuálne k 12. 11. 2026). Záväzné je znenie zverejnené súdom.




